**Zhao Lijian** (kiin.: 赵立坚; pinyin: *Zhào Lìjiān*, s. 10. lokakuuta 1972) on kiinalainen poliitikko ja diplomaatti. Ulkomailla hänet tunnetaan parhaiten Kiinan ulkoministeriön tiedotusosaston toisena apulaisjohtajana.

Tausta ja yksityiselämä
-----------------------

Zhao syntyi vuonna 1972 Yaowangzhuangin kylässä, Hebeissä. Hän on opiskellut julkishallintoa Korean kehitysinstituutissa, josta hän valmistui maisteriksi vuonna 2005.

Ura
---

Zhao aloitti työnsä ulkoministeriössä jo vuonna 1996. Vuosina 1999–2003 hän toimi sihteerinä Kiinan Islamabadin-suurlähetystössä. Sittemmin hän toiminut myös maan Washingtonin-suurlähetystössä ja ulkoministeriön Aasia-osastolla. Hän palasi myös myöhemmin Pakistanin suurlähetystöön, jossa hän toimi sen apulaisjohtajana.

Ulkoministeriön tiedottamisesta vastaavan osaston apulaisjohtajaksi Zhao nousi elokuussa 2019. Palatessaan Kiinaan Zhao sai poikkeuksellisen innokkaan vastaanoton ulkoministeriön nuorilta työntekijöiltä. Tätä selittää todennäköisesti Zhaon poikkeuksellinen Twitter-näkyvyys.

Kohuja ja kritiikkiä
--------------------

Aloitettuaan ulkoministeriön tiedotusosastolla Zhao on ollut näkyvä persoona myös ulkomaisessa mediassa. Merkittävä osa näkyvyydestä liittyy Zhaon epäkorrekteihin ilmaisuihin ja hänen levittämiinsä salaliittoteorioihin. Tästä syystä häntä on myös pidetty yhtenä Kiinan susisoturidiplomatian kärkihahmoista. Zhao Twitterin käyttö on herättänyt paljon kritiikkiä. Lähinnä siksi, että Twitter on kielletty Kiinassa, mutta myös siksi, että Zhao käytös on hyvin epäkorrektia hänen asemaansa nähden.

Kesällä 2019 Susan Rice arvosteli Kiinan harjoittamaa uiguurien sortoa, johon Zhao vastasi listaamalla erilaisia afroamerikkalaisten kohtaamia ongelmia USA:ssa ja totesi mm. että Washingtonissa valkoiset eivät koskaan mene kaupungin lounaisosiin (ns. SW Area) ja että paikallisilla on sanonta "mustat sisään, valkoiset ulos". Rice kritisoi Zhaon vastausta rasistiseksi ja häpeälliseksi.

Maaliskuussa 2020 Zhao kirjoitti Twitterissä, että epäilee Yhdysvaltain armeijan tuoneen Covid-19-viruksen Kiinaan saadakseen maan näyttämään pahalta. Tapauksen johdosta Yhdysvaltain ulkoministeriö määräsi Kiinan suurlähettilään Cui Tiankain puhutteluun.

Marraskuussa 2020 Zhao jakoi Twitter-tilillään kiinalaisen taiteilijan tekemän kuvan, jossa australialainen sotilas uhkaa veitsellä afgaanilasta. Australian pääministeri Scott Morrison vaati anteeksipyyntöä, mihin Zhao ei suostunut.

Lähteet
-------

1. ↑  滦南人出了一位硬核外交官，三句话令美国哑口无言！ *thepaper.cn*.  28. maaliskuuta 2020. Viitattu 7. helmikuuta 2022. (kiinaksi)
2. ↑  外交部新任发言人赵立坚亮相 系资深外交官履历丰富-中新网  24.2.2020. chinanews.com.cn. Viitattu 7.2.2022. (kiinaksi)
3. 1 2  CV of Foreign Ministry Spokesperson Zhao Lijian  2020. Ministry of Foreign Affairs. Viitattu 7.2.2022. (englanniksi)
4. ↑  Chinese diplomat known for Twitter tirades gets senior foreign ministry job *South China Morning Post*.  24.8.2019. Viitattu 7.2.2022. (englanniksi)
5. ↑  In China, a young diplomat rises as aggressive foreign policy takes root *Reuters*.  31.3.2020. Viitattu 7.2.2022. (englanniksi)
6. ↑  Wolf Warrior diplomacy’s future amid China’s foreign image problems *South China Morning Post*.  27.6.2021. Viitattu 7.2.2022. (englanniksi)
7. ↑  US and France weigh in on bitter China-Australia tweet row but Beijing holds firm *South China Morning Post*.  2.12.2020. Viitattu 7.2.2022. (englanniksi)
8. ↑  Kuo, Lily: China's envoys try out Trump-style Twitter diplomacy *the Guardian*.  17.7.2019. Viitattu 7.2.2022. (englanniksi)
9. ↑  False claims about sources of coronavirus cause spat between the US, China  13.3.2020. ABC News. Viitattu 7.2.2022. (englanniksi)
10. ↑  U.S. summons Chinese envoy over Beijing's coronavirus comments *Reuters*.  13.3.2020. Viitattu 7.2.2022. (englanniksi)
11. ↑  Chinese artist behind doctored image of Australian soldier says he's ready to make more *ABC News*.  1.12.2020. Viitattu 7.2.2022. (englanniksi)